Origo2020.05.28. 10:06
Hamarosan mindenkinél megjelenik a gyorsbeállító panel.
Jó ideje csend honol a Gmail böngészős felületének háza táján, a Meet videocsevegő közelmúltbeli integrációjától eltekintve a Google régóta nem reszelt rajta semmit. Ez a felhasználók többsége számára valószínűleg inkább pozitívum, elvégre ha valami nem romlott el, akkor nem kell megjavítani.
Most nyakunkon az újabb változtatás, ám a Google ezúttal nem további opciókat ad hozzá a levelező böngészős felületéhez, hanem
emberemlékezet óta meglévőket tesz könnyebben elérhetővé.
A profilképtől balra megjelenő fogaskereskes gombra kattintva a jövőben egy gyorsbeállító panel jelenik majd meg, amelyen könnyen és gyorsan, valós idejű előnézettel át lehet állítgatni a Gmail kinézetét.
A Gmail új gyorsbeállító paneljeForrás: Google
A panelen például át lehet majd kapcsolni a Beérkező levelek mappa típusát (klasszikus vagy tematikus), a szövegsűrűséget, bekapcsolhatóvá válik a levelek kétpaneles kezelése (a levelek listája a baloldalon, a levelek tartalma a jobboldalon), továbbá a vizuális témák közti váltogatást is elvégezhetik rajta a felhasználók.
Gmaile-mailemailGoogle